[pic] | AZ EURÓPAI KÖZÖSSÉGEK BIZOTTSÁGA |

Brüsszel, 21.03.2006

COM(2006) 138 végleges

2006/0044 (AVC)

Javaslat

A TANÁCS HATÁROZATA

az Európai Közösségek és tagállamaik és az Albán Köztársaság közötti stabilizációs és társulási megállapodásnak az Európai Közösség nevében történő aláírásáról

Javaslat

A TANÁCS ÉS A BIZOTTSÁG HATÁROZATA

az egyrészről az Európai Közösségek és tagállamaik, másrészről az Albán Köztársaság közötti stabilizációs és társulási megállapodás megkötéséről

(a Bizottság előterjesztése)

INDOKLÁS

1. A mellékelt két javaslat képezi az egyrészről az Európai Közösségek és tagállamaik, másrészről az Albán Köztársaság (a továbbiakban: Albánia) közötti stabilizációs és társulási megállapodás aláírásához és megkötéséhez szükséges jogi okmányokat: i. javaslatot a megállapodás aláírásáról szóló tanácsi határozatra; ii. javaslatot a megállapodás megkötéséről szóló tanácsi és bizottsági határozatra.

2. Albániának az Európai Közösséggel fennálló kapcsolatait jelenleg az 1992 májusában aláírt és 1992 december 4-én hatályba lépett, a kereskedelemről és a kereskedelmi és gazdasági együttműködésről szóló megállapodás öleli fel.

3. A Bizottság 2001. június 6-án elfogadta az EU–Albánia magas szintű irányítócsoport munkájáról szóló, a Tanácsnak címzett bizottsági jelentést, amely a stabilizációs és társulási megállapodásról Albániával folytatott tárgyalások előkészítésének részét képezi (hiv.: COM(2001)300). A jelentés azzal a következtetéssel zárul, hogy a stabilizációs és társulási megállapodásról folytatott tárgyalások megnyitása a legjobb módja annak, hogy segítséget nyújtsunk a politikai és gazdasági reform lendületének megtartásához, valamint Albánia ösztönzéséhez a téren, hogy továbbra is fenntartsa építő és mérséklő befolyását a régióban. Ennek alapján a jelentés a megállapodásról szóló tárgyalások megnyitását ajánlotta. A Tanácsnak címzett, a tárgyalási irányelvekről szóló bizottsági ajánlást 2001. december 10-én fogadták el és továbbították a Tanácsnak. A Tanács a tárgyalási irányelveket 2002. október 21-én fogadta el.

4. A Bizottság a tárgyalásokat 2003. január 31-én kezdte meg Tiranában. A tárgyalás hét hivatalos fordulóját követően a stabilizációs és társulási megállapodást 2006. február 18-án parafálták Tiranában.

5. A stabilizációs és társulási megállapodás a következő fő elemekre összpontosít:

- az Albániával folytatott politikai párbeszéd biztosítása,

- rendelkezések a megerősített regionális együttműködésről, ideértve a régió országai közötti szabadkereskedelmi területek kialakításának tervét,

- terv a Közösség és Albánia közötti szabadkereskedelmi terület kialakítására a megállapítás hatálybalépését követő tíz éven belül,

- rendelkezések a munkavállalók mozgásáról, a letelepedés szabadságáról, a szolgáltatások nyújtásáról, a folyó fizetésekről és a tőkemozgásról,

- Albánia kötelezettségvállalása, amely szerint jogszabályait az EK jogszabályaihoz közelíti, különösen a belső piac kulcsfontosságú területein,

- rendelkezések az Albániával számos területen folytatott együttműködésről, ideértve az igazság, szabadság és biztonság kérdését,

- a Stabilizációs és Társulási Tanács létrehozása, amely a megállapodás végrehajtását felügyeli, valamint a Stabilizációs és Társulási Bizottság és a Stabilizációs és Társulási Parlamenti Bizottság létrehozása.

6. A stabilizációs és társulási megállapodás lép majd az Európai Közösség és Albánia közötti, a kereskedelemről és a kereskedelmi és gazdasági együttműködésről szóló megállapodás helyébe. Az Európai Unió stabilizációs és társulási folyamatában részt vevő vagy ahhoz kapcsolódó országokra és területekre kivételes kereskedelmi intézkedések bevezetéséről, a 2820/98/EK rendelet módosításáról, illetve az 1763/1999/EK és a 6/2000/EK rendelet hatályon kívül helyezéséről szóló, 2000. szeptember 18-i 2007/2000/EK tanácsi rendelet[1] által biztosított kedvezőbb kereskedelmi engedmények a stabilizációs és társulási megállapodással párhuzamosan továbbra is alkalmazandók.

7. A Bizottság kéri a Tanácsot, hogy hagyja jóvá azon tárgyalások eredményeit, amelyeket az e célból létrehozott különbizottsággal (név szerint a COWEB-bel) szoros konzultációban folytattak, valamint hogy kezdje meg a megállapodás aláírását és megkötését célzó eljárásokat a mellékelt két javaslat alapján.

8. A megállapodás aláírását és megkötését célzó eljárások a két Európai Közösség (az Európai Közösség és az Európai Atomenergia-közösség) esetében eltérőek:

a) az aláírást illetően az EK-Szerződés 300. cikke (2) bekezdése első francia bekezdésének első mondata kiköti, hogy a megállapodás Európai Közösség nevében történő aláírása a Tanács külön határozatának tárgyát képezi; az Euratom-Szerződés nem követel meg hasonló jogi aktusokat;

b) a megállapodás megkötését illetően:

- a Szerződés 310. cikke értelmében az Európai Parlament hozzájárulását követően a Tanács köti meg a megállapodást az Európai Közösség nevében,

- a Tanács az Európai Atomenergia-közösség nevében jóváhagyja a megállapodást az Euratom-Szerződés 101. cikke (2) bekezdése értelmében, majd ezt követően a Bizottság köti meg a megállapodást.

9. A fentiekkel összhangban a Bizottság kéri a Tanácsot, hogy i. határozzon a megállapodásnak az Európai Közösség nevében történő aláírásáról; ii. kösse meg a megállapodást az Európai Közösség nevében, valamint hagyja jóvá a szerződésnek az Euratom részéről történő megkötését.

A hatálybalépés előfeltétele, hogy a megállapodást valamennyi tagállam ratifikálja.

Javaslat

A TANÁCS HATÁROZATA

az Európai Közösségek és tagállamaik és az Albán Köztársaság közötti stabilizációs és társulási megállapodásnak az Európai Közösség nevében történő aláírásáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 310. cikkére, összefüggésben a 300. cikk (2) bekezdése első albekezdésének első mondatával,

tekintettel a Bizottság javaslatára[2],

mivel:

1. Az Albán Köztársasággal az egyrészről az Európai Közösségek és tagállamaik, másrészről Albánia közötti stabilizációs és társulási megállapodás megkötéséről szóló tárgyalások befejeződtek.

2. Az e megállapodásban szereplő kereskedelmi rendelkezések – amelyek a stabilizációs és társulási folyamat keretén belül végrehajtott politikához kötődnek és kivételes jellegűek – az Európai Unió számára nem jelentenek precedenst a Közösségnek a Nyugat-Balkánon kívüli harmadik országokkal kapcsolatos kereskedelmi politikájában.

3. Figyelemmel a megállapodás későbbi időpontban történő lehetséges megkötésére, a 2006. február 18-án parafált megállapodást ennélfogva az Európai Közösség nevében alá kell írni,

A KÖVETKEZŐKÉPPEN HATÁROZOTT:

Egyetlen cikk

Figyelemmel a megállapodás későbbi időpontban történő lehetséges megkötésére, a Tanács elnöke felhatalmazást kap, hogy kijelölje az egyrészről az Európai Közösségek és tagállamaik, másrészről az Albán Köztársaság közötti stabilizációs és társulási megállapodásnak az Európai Közösség nevében történő aláírására jogosult személyeket.

Kelt Brüsszelben, -án/-én.

a Tanács részéről

az elnök

2006/0044 (AVC)

Javaslat

A TANÁCS ÉS A BIZOTTSÁG HATÁROZATA

az egyrészről az Európai Közösségek és tagállamaik, másrészről az Albán Köztársaság közötti stabilizációs és társulási megállapodás megkötéséről

AZ EURÓPAI UNIÓ TANÁCSA,AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre és különösen annak 310. cikkére, összefüggésben a 300. cikk (2) bekezdése első albekezdésének utolsó mondatával, továbbá a 300. cikk (3) bekezdésének második albekezdésére,

tekintettel az Európai Atomenergia-közösséget létrehozó szerződésre és különösen annak 101. cikkének második bekezdésére,

tekintettel a Bizottság javaslatára,

tekintettel az Európai Parlament hozzájárulására[3],

tekintettel a Tanácsnak az Európai Atomenergia-közösséget létrehozó szerződés 101. cikke alapján megadott jóváhagyására,

mivel:

(1) Az Európai Közösség nevében, a -i //EK tanácsi határozatnak[4] megfelelően 2006. -án/-én [Brüsszelben/Luxembourgban] – a megállapodás későbbi időpontban történő lehetséges megkötésére figyelemmel – aláírták az egyrészről az Európai Közösségek és tagállamaik, másrészről az Albán Köztársaság között létrejött stabilizációs és társulási megállapodást.

(2) Az e megállapodásban szereplő kereskedelmi rendelkezések – amelyek a stabilizációs és társulási folyamat keretén belül végrehajtott politikához kötődnek és kivételes jellegűek – az Európai Unió számára nem jelentenek precedenst a Közösségnek a Nyugat-Balkánon kívüli harmadik országokkal kapcsolatos kereskedelmi politikájában.

(3) Ezt a megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az egyrészről az Európai Közösségek és tagállamaik, másrészről az Albán Köztársaság között létrejött stabilizációs és társulási megállapodást, annak mellékleteit és jegyzőkönyveit, valamint a záróokmányhoz csatolt együttes nyilatkozatokat és a Közösség nyilatkozatát az Európai Közösség és az Európai Atomenergia-közösség nevében jóváhagyják.

Az első bekezdésben említett szövegeket csatolták e határozathoz.

2. cikk

1. A Közösség által a Stabilizációs és Társulási Tanácson, valamint a Stabilizációs és Társulási Bizottságon belül képviselendő álláspontot – amennyiben ez utóbbi a Stabilizációs és Társulási Tanács felhatalmazása alapján jár el – a Tanács a Bizottság javaslatára, vagy adott esetben a Bizottság határozza meg, a Szerződések vonatkozó rendelkezéseivel összhangban.

2. A stabilizációs és társulási megállapodás 117. cikkével összhangban a Stabilizációs és Társulási Tanácsban a Tanács elnöke tölti be az elnöki tisztet. A Stabilizációs és Társulási Bizottságban annak eljárási szabályzata alapján a Bizottság valamely képviselője az elnök.

3. A Stabilizációs és Társulási Tanács és a Stabilizációs és Társulási Bizottság határozatainak az Európai Unió Hivatalos Lapjában való kihirdetéséről szóló határozatot eseti alapon a Tanács illetve a Bizottság hozza meg.

3. cikk

A Tanács elnöke felhatalmazást kap, hogy kijelölje az Európai Közösség nevében a megállapodás 135. cikkében meghatározott jóváhagyó okmány letétbe helyezésére jogosult személyeket. Az Európai Atomenergia-közösség nevében a Bizottság elnöke helyezi letétbe az említett jóváhagyó okmányt.

Kelt Brüsszelben, -án/-én.

a Tanács részéről a Bizottság részéről

az elnök az elnö

[1] HL L 240., 2000.9.23., 1. o. A legutóbb az 1946/2005/EK rendelettel (HL L 312., 2005.11.29., 1. o.) módosított rendelet.

[2] HL C […]., […]., […]. o.

[3] HL C […]., […]., […]. o.

[4] HL C […]., […]., […]. o.